Langs Ljanselvas sydlige bredd, på friområdet nedenfor gården Engersbråten, konstruerte Magnussen en installasjon av et par Moelvenbrakker, diverse tilbygg, anleggsmaskiner, varevogn fra Nasjonalforeningen for folkehelsen, campingvogn, styrhus og en rekke kunstinstallasjoner i og på bensinfat plassert rundt omkring i terrenget. Etter et innslag i fjernsynsserien «Norge Rundt», ble Ole-Bjørn i nærmiljøet omtalt som en amatørenes Kjartan Slettemark. Moelvenbrakkene ble fraktet dit på rekvirert kranbil etter utbyggingen på Holmlia tidlig på 1980-tallet.